
Parlamentul  României

Camera  Deputaţilor

Comisia pentru industrii si servicii

 PLx.720/2010                                                                            Bucureşti, 29.11.2011



                                                                      Nr. 23/337/2010
BIROUL PERMANENT
AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, republicat, cu modificările şi completările ulterioare, vă înaintăm, alăturat, Raportul asupra proiectului de Lege privind aprobarea Ordonanţei Guvernului nr. 21/2010 pentru modificarea şi completarea Ordonanţei de urgenţă a Guvernului nr. 54/2002 privind constituirea şi menţinerea stocurilor minime de siguranţă pentru ţiţei şi produse petroliere, transmis cu adresa nr. PL.x.720 din 24.11.2010 şi înregistrat la comisie cu nr.23/337 din 26 noiembrie 2010.
În raport de obiectul şi conţinutul său, propunerea legislativă face parte din categoria legilor ordinare.

PREŞEDINTE,

Iulian Iancu

                         Parlamentul  României

Camera  Deputaţilor

Comisia pentru industrii si servicii

PLx.720/2010                                                                                    Nr.23/337/2010
RAPORT  

asupra proiectului de Lege privind aprobarea Ordonanţei Guvernului nr. 21/2010 pentru modificarea şi completarea Ordonanţei de urgenţă a Guvernului nr. 54/2002 privind constituirea şi menţinerea stocurilor minime de siguranţă pentru ţiţei şi produse petroliere.

În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, vă înaintăm, alăturat, Raportul asupra proiectului de Lege privind aprobarea Ordonanţei Guvernului nr. 21/2010 pentru modificarea şi completarea Ordonanţei de urgenţă a Guvernului nr. 54/2002 privind constituirea şi menţinerea stocurilor minime de siguranţă pentru ţiţei şi produse petroliere, transmis cu adresa nr. PL.x.720 din 24.11.2010 şi înregistrat la comisie cu nr.23/337 din 26 noiembrie 2010.

Conform prevederilor art. 75 alin.(1) din Constituţia României, republicată şi ale art.92 alin. (9) din Regulamentul Camerei Deputaţilor, republicat, Camera Deputaţilor este Cameră Decizională.
 Senatul în calitate de primă Cameră sesizată, a adoptat acest proiect de Lege  în şedinţa din 17 noiembrie 2010.


Proiectul de ordonanţă are ca obiect de reglementare modificarea şi completarea Ordonanţei de urgenţă a Guvernului nr. 54/2002 privind constituirea şi menţinerea stocurilor minime de siguranţă pentru ţiţei şi produse petroliere, intervenţiile legislative vizând stabilirea măsurilor menite să permită implementarea corespunzătoare a acquis – ului comunitar, corelativ obiectivelor politicii europene în domeniu, potrivit obligaţiilor ce-i revin statului român, în calitatea sa de stat membru al Uniunii Europene.


În cadrul negocierilor aferente Capitolului 14 “Energie“, România şi-a asumat angajamentul de a constitui stocuri minime de ţiţei/produse petroliere în mod etapizat, pe o perioadă de 10 ani, începând cu anul 2002. În anul 2006, directivele care reglementau aceste măsuri au fost republicate în versiune consolidată prin Directiva 2006/67/CE privind obligaţia statelor membre de a menţine stocuri minime de ţiţei/produse petroliere.


În acest context, prezentul proiect de Ordonanţă a Guvernului vizează transpunerea versiunii consolidate a dispoziţiilor Directivei 2006/67/CE a Consiului Uniunii Europene din 24 iulie 2006, în vederea întăririi supravegherii administrative a  stocurilor minime de siguranţă pentru produsele petroliere, pentru a asigura un sistem eficient de menţinere a stocurilor de petrol şi produse petroliere pe piaţa internă.

           Consiliul Legislativ a avizat favorabil propunerea legislativă, cu unele observaţii şi propuneri, conform avizului transmis comisiei cu adresa nr. 1059/20.08.2010.


Comisia juridică, de disciplină şi imunităţi a avizat favorabil proiectul de Lege, aviz transmis cu adresa nr. PLx. 720/7.12.2010.


Comisia pentru buget, finanţe şi bănci a avizat favorabil proiectul de Lege, aviz transmis cu adresa nr. 634 din 7.02.2011.

            În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei pentru industrii şi servicii au examinat proiectul de lege în şedinţa din 29 noiembrie 2011 şi au hotărât, cu unanimitate de voturi, să propună plenului Camerei Deputaţilor  spre dezbatere şi adoptare a proiectului de Lege privind aprobarea Ordonanţei Guvernului nr. 21/2010 pentru modificarea şi completarea Ordonanţei de urgenţă a Guvernului nr. 54/2002 privind constituirea şi menţinerea stocurilor minime de siguranţă pentru ţiţei şi produse petroliere.

La lucrările comisiei au participat invitaţi de la Administraţia Naţională a Rezervelor de Stat şi Probleme Speciale – domnul Preşedinte Adrian Gurău şi domnul consilier Manu Corneliu, de La Ministerul Finanţelor Publice domnul Director Mitea Fănel, iar de la Ministerul Economiei şi Mediului de Afaceri domnul Director Istrăţoiu Călin.

La lucrările comisiei au fost prezenţi 21 de deputaţi din totalul de 30 de deputaţi membri ai comisiei.

În raport de obiectul şi conţinutul său, proiect de lege  face parte din categoria legilor ordinare.

                        PREŞEDINTE,                                                      SECRETAR,

                          Iulian Iancu                                                          Mircea Marin
Consilier parlamentar,

   Viorica Petraşcu

